અમદાવાદ– તાજેતરમાં ગુજરાતભરમાં થયેલ ખેતતલાવડી કૌભાંડ પકડાયું હતું જેની તપાસ ચાલી રહી છે.તેમાં 5,26, 110 રુપિયાના ભ્રષ્ટાચાર મામલે બનાસકાંઠા એસીબીએ પાંચ વ્યક્તિ સામે ફોજદારી ગુનો દાખલ કર્યો છે. આ સંદર્ભે ગાંધીનગર ખાતે ઓફિસમાંથી મોટી રકમ જપ્ત થઈ અને અધિકારીઓની સંડોવણી બહાર આવી હતી. ત્યારબાદ વધુ તપાસ કરતા રાજ્યના મોટા ભાગના જિલ્લાઓમાં આ કૌભાંડના તાર જોડાયેલા જોવા મળ્યાં અને એક બાદ એક મોટા ખુલાસાઓ થયા જે વધુ ચોંકાવનારા હતા. ખોટી સહીઓ કરી કે કોઈક જગ્યાએ તો માત્ર 2-3 ફૂટનું ખોદકામ કર્યું હોવાનું બહાર આવ્યું હતું. અમુક જગ્યાએ કામગીરી વિના રુપિયા અધિકારીઓની સંડોવણીથી ફાળવી દેવામાં આવ્યા હતા અને અમુક કિસ્સાઓમાં ખેડૂત પણ અજાણ હતાં કે તેમને ત્યાં ખેતતાલાવડીના નામે પૈસા ઉધારી દેવામાં આવ્યાં છે.